EkBass/fiwiki-20250220-pages-articles huggingface dataset:
Growing Up Fisher

Growing Up Fisher on yhdysvaltalainen tilannekomedia, jota esitettiin NBC:n kanavalla vuonna 2014. Sarjan on luonut DJ Nash. 2014 tammikuussa NBC ilmoitti Growing Up Fisherin julkaisuajankohdaksi 23. helmikuuta 2014. Toukokuussa NBC kertoi peruuttaneen sarjan ensimmäiseen tuotantokauteen. Vuonna 2012 esituotantovaiheessa sarjan nimenä oli Then Came Elvis. 2013 toukokuussa NBC vaihtoi sarjalle nimeksi The Family Guide ja heti perään kesäkuussa nimeksi vaihtui Growing Up Fisher. == Juoni == Sarjassa seurataan 11–vuotiaan Henryn ja hänen Katie–siskonsa kasvua vanhempien avioeron jälkeen. Lisäjännitystä tuovat Mel, heidän sokea lakimiehenä toimiva isä ja keski-iän kriisistä kärsivä Joyce-äiti. == Näyttelijät == == Lähteet == == Aiheesta muualla == * Viralliset kotisivut * Luokka:2010-luvun yhdysvaltalaiset komediasarjat Luokka:NBC:n televisio-ohjelmat
Guangzhou Circle

Guangzhou Circle () on toimistorakennus ja maamerkki Kantonin kaupungissa Guangdongin maakunnassa Kiinassa. Rakennuksessa on Guangdong Plastics Exchange (GDPE) -yrityksen pääkonttori. Guangzhou Circle muistuttaa jadekiekkoa ja sen keskellä oleva aukko on 47 metriä leveä. Kun Guangzhou Circle valmistui vuonna 2013, maailman lehdistö alkoi heti verrata sitä sen muodon vuoksi donitsiin. Guangzhou Circle on 138 metriä korkea, mikä tekee siitä maailman korkeimman tällä muodolla toteutetun rakennuksen. Rakennuksen on suunnitellut italialainen arkkitehti Joseph di Pasquale, joka haki inspiraatiota suunnitelmiinsa ”kiinalaisen ajattelutavan hahmottamisesta ja ymmärtämisestä”. Hän kuvaa tätä rakennusta ”kaupunkimaisena logona”, joka toimii samalla tavalla kuin kiinalaiset ideogrammit, korostaen niiden merkityksellisyyttä aakkosten sijaan. Pasquale hyödynsi Guangzhou Circlen suunnittelussa muinaisia kiinalaisia perinteitä ja fengshuita. Rakennuksen muoto selkeästi heijastaa muinaisia bi-kiekkoja, jotka olivat litteitä jadekiekkoja, ja joissa oli pyöreä reikä keskellä. Nämä pyöreät esineet symboloivat taivasta ja olivat varhaisia uskonnollisia symboleita, jotka olivat laajalti käytössä Shang-, Zhou- ja Han-dynastioiden aikoina. Rakennus muistuttaa myös muinaista kiinalaista kolikkoa, joka saattaa symboloida vaurautta. Arkkitehti hyödynsi myös rakennuksen sijaintia joen rannalla tuodakseen esille sen symboliikkaa. Kun Guangzhoun ympyrä heijastuu veden pinnasta, se luo kuvion, joka muistuttaa kahdeksikkoa. Tämä luku on erittäin suosittu kiinalaisessa kulttuurissa, sillä se on vaurauden symboli ja edustaa äärettömyyttä. Symboliikka ulottuu jopa Kiinan rajojen ulkopuolelle ja liittyy Pasqualen omaan italialaiseen perintöön. Rakennuksessa on kaksi pyöreää julkisivua, joissa on 33 neliön muotoista kerrosta. Tämä yksityiskohta voidaan tulkita viittaukseksi italialaiseen renessanssin käsitteeseen nimeltä quadratura del cerchio, joka tarkoittaa ympyrän neliöimistä. Vuonna 2014 CNN luokitteli Guangzhou Circlen maailman kymmenen kiinnostavimman rakennuksen joukkoon. ==Lähteet== ==Aiheesta muualla== Luokka:Kantonin rakennukset ja rakennelmat Luokka:Kantonin toimistorakennukset Luokka:Kiinan nähtävyydet
Pesäpallon suomensarja 1983

Pesäpallon suomensarja pelattiin 39. kerran kaudella 1983. Sarja pelattiin kolmessa lohkossa kaksinkertaisena sarjana. Lohkovoittajat Muhoksen Pallo- Salamat, Helsinki-Pesis ja Vähänkyrön Viesti nousivat ykkössarjaan kaudeksi 1984. Lohkojen kolme viimeistä putosi suoraan maakuntasarjaan. Kausi oli kolmas, jolloin suomensarja oli kolmanneksi korkein sarjataso pesäpallossa. ==Suomensarja== ===Pohjoislohko=== Joukkue O V T H Juoksut Pisteet Muhoksen Pallo-Salamat 18 15 0 3 233–111 30 Ylivieskan Kuula 18 14 1 3 193–66 29 Kempeleen Kiri 18 12 1 5 186–120 25 Kajaanin Pallokerho 18 12 0 6 173–100 24 Lappajärven Veikot 18 9 1 8 150–122 19 Nilsiän Nujakka 18 8 1 9 171–146 17 Tyrnävän Tempaus 18 5 2 11 100–160 12 Rantsilan Raikas 18 5 1 12 110–176 11 Sotkamon Jymy 2 18 5 1 12 104–203 11 Kokkolan Kiri 18 1 0 17 94–310 2 ===Itälohko=== Joukkue O V T H Juoksut Pisteet Helsinki-Pesis 18 12 3 3 212–96 27 Kuusankosken Puhti 18 12 1 5 135–117 25 Porvoon Kumuri 18 11 0 7 170–138 22 Lahden Mailaveikot 18 10 1 7 192–153 21 Järvenpään Palo 18 9 1 8 184–128 19 Saaren Urheilijat 18 9 1 8 138–117 19 Karjalan Maila 18 9 0 9 124–146 18 Imatran Pallo-Veikot 2 18 7 1 10 148–142 15 Ilomantsin Urheilijat 18 5 0 13 96–175 10 Kiteen Urheilijat 2 18 2 0 16 97–284 4 ===Länsilohko=== Joukkue O V T H Juoksut Pisteet Vähänkyrön Viesti 18 15 0 3 170–84 30 Lammin Luja 18 13 0 5 147–97 26 Ulvilan Pesä-Veikot 18 12 1 5 169–91 25 Peräseinäjoen Toive 18 11 1 6 191–105 23 Mynämäen Vesa 18 7 2 9 119–123 16 Loimaan Palloilijat 18 7 2 9 143–161 16 Jokioisten Koetus 18 8 0 10 87–129 16 Jyväskylän Kiri 2 18 6 0 12 124–187 12 Janakkalan Jana 18 6 0 12 98–153 12 Ilkan Pallo, Ilmajoki 18 2 0 16 73–191 4 ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1983 pesäpallo
Anatoli Starostin

Anatoli Starostin (s. 18. tammikuuta 1960 Dušanbe, Tadžikistan) on neuvostoliittolainen nykyaikainen viisiottelija ja olympiavoittaja. Starostin voitti kaksi ensimmäistä olympiakultaansa Moskovan olympialaisissa 1980. Hän voitti yksilökilpailun pistein 5 568\. Hän oli myös mukana Neuvostoliiton joukkueessa, joka voitti kultaa ennen Unkaria. Starostin oli mukana vielä 12 vuotta myöhemmin Barcelonan olympialaisissa yhdistyneessä joukkueessa. Hän saavutti tällöin joukkuekilpailuissa hopeaa. Yksilökilpailuissa hän sijoittui neljänneksi. Starostin voitti yksilökilpailun maailmanmestaruuden 1983. Tämän lisäksi hän voitti neljä joukkuekilpailun maailmanmestaruutta: 1982, 1983, 1985 ja 1990. Vuoden 1986 maailmanmestaruuskilpailujen yhteydessä Starostin kärysi dopingista käytettyään beetasalpaajia. Hän sai tämän jälkeen kahden vuoden kilpailukiellon. ==Lähteet== Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiavoittajat Luokka:Dopingrikkomuksesta tuomitut neuvostoliittolaiset Luokka:Dopingrikkomuksesta tuomitut nykyaikaiset viisiottelijat Luokka:Vuonna 1960 syntyneet Luokka:Elävät henkilöt
Pesäpallon suomensarja 1982

Pesäpallon suomensarja pelattiin 38. kerran kaudella 1982. Sarja pelattiin kolmessa lohkossa kaksinkertaisena sarjana. Lohkovoittajat Halsuan Toivo, Tohmajärven Urheilijat ja Kuortaneen Kunto nousivat ykkössarjaan kaudeksi 1983. Lohkojen kolme viimeistä putosi suoraan maakuntasarjaan. Kausi oli toinen, jolloin suomensarja oli kolmanneksi korkein sarjataso pesäpallossa. ==Suomensarja== ===Pohjoislohko=== Joukkue O V T H Juoksut Pisteet Halsuan Toivo 18 15 1 2 191–77 31 Ylivieskan Kuula 18 13 0 5 176–105 26 Muhoksen Pallo-Salamat 18 10 3 5 174–136 23 Kajaanin Pallokerho 18 10 1 7 143–125 21 Kempeleen Kiri 18 10 0 8 115–130 20 Rantsilan Raikas 18 8 1 9 122–156 17 Nilsiän Nujakka 18 5 2 11 142–177 12 Iin Urheilijat 18 5 2 11 115–163 12 Reisjärven Pilke 18 5 0 13 119–116 10 Vetelin Urheilijat 18 3 2 13 98–160 8 ===Itälohko=== Joukkue O V T H Juoksut Pisteet Tohmajärven Urheilijat 18 14 0 4 220–111 28 Porvoon Kumuri 18 12 1 5 159–126 25 Helsinki-Pesis 18 11 2 5 158–113 24 Ilomantsin Urheilijat 18 9 2 7 173–145 20 Karjalan Maila 18 9 2 7 151–115 20 Järvenpään Palo 18 9 1 8 154–156 19 Saaren Urheilijat 18 9 0 9 140–149 18 Lohjan Kisa-Veikot 18 7 1 10 136–170 15 Haminan Palloilijat 2 18 6 0 12 144–182 12 Rautjärven Urheilijat 18 0 0 18 90–258 0 ===Länsilohko=== Joukkue O V T H Juoksut Pisteet Kuortaneen Kunto 18 14 0 4 179–118 28 Loimaan Palloilijat 18 12 1 5 164–114 25 Vähänkyrön Viesti 18 11 1 6 143–93 23 Kankaanpään Maila 2 18 9 0 9 166–152 18 Ilkan Pallo, Ilmajoki 18 9 0 9 120–127 18 Jokioisten Koetus 18 9 0 9 123–139 18 Lammin Luja 18 8 1 9 134–132 17 Janakkalan Jana 18 8 1 9 118–108 17 Riihimäen Pallonlyöjät 2 18 5 1 12 108–177 11 Jyväskylän Valo 18 2 1 15 95–189 5 KaMa 2 ei pelannut kaudella 1983, joten Janakkala säilytti sarjapaikkansa. ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1982 pesäpallo
Corinne Diacre

Corinne Diacre (s. 4. elokuuta 1974) on ranskalainen jalkapallovalmentaja ja entinen puolustaja. Elokuusta 2017 alkaen maaliskuuhun 2023 saakka hän toimi Ranskan naisten jalkapallomaajoukkueen päävalmentajana. Diacre oli ensimmäinen virallisessa ottelussa valmentanut naispäävalmentaja miesten ammattilaisjoukkueessa, kun hänestä tuli 2014 Clermont Footin päävalmentaja.Clermont lose first match as Corinne Diacre makes history in France ==Ura== Diacre oli pelaajaurallaan yksi ranskalaisen naisjalkapallon keskeisistä pelaajista muun muassa yhdessä Sandrine Soubeyrandin ja Marinette Pichonin kanssa. Hän pelasi pienissä amatöörijoukkueissa 1980-luvulla, mutta teki uransa ASJ Soyauxissa, jota hän edusti lähes kaksikymmentä vuotta. Maajoukkuetasolla hän edusti Ranskaa 121 maaottelussa.Equipe de France A - Corinne Diacre Diacre oli mukana MM-kisoissa 2003 sekä EM-kisoissa 1997, 2001 ja 2003. Ranska jäi kaikissa Diacren pelaamissa arvokisoissa alkulohkoon. Hän lopetti pelaajauransa vuonna 2007 ja siirtyi Bruno Binin apuvalmentajaksi Ranskan maajoukkueeseen.Mondial-2011 dames: Corinne Diacre joueuse devenue sélectionneuse He luotsasivat Ranskan parhaimmillaan neljänneksi MM-kisoissa 2011 sekä olympialaisissa 2012. Bini valmennustiimeineen jätti maajoukkueen kesällä 2013.Philippe Bergeroo replaces Bruno Bini as France Women’s National Team head coach Seuratasolla Diacre debytoi ASJ Soyauxin valmentajana tammikuussa 2011.Corinne Diacre à la réunion des entraîneurs de D1-D2 Féminines. Joukkue nousi hänen johdollaan takaisin pääsarjaan kauden jälkeen, mutta putosi jälleen keväällä 2012. Toistamiseen Diacre luotsasi Soyauxin takaisin liigaan kauden 2012/13 päätteeksi ja kaudella 2013/14 seura eteni Ranskan cupissa välieriin. Kesäkuun lopussa 2014 Diacresta tuli Clermont Footin päävalmentaja ja ensimmäinen naispuolinen päävalmentaja miesten ammattilaisjoukkueessa.Clermont Foot : Corinne Diacre nommée entraîneur ! Diacrea ennen seura oli palkannut Helena Costan päävalmentajaksi, mutta tämä oli jättänyt tehtävänsä pian valintansa jälkeen eikä valmentanut Clermontia ainoassakaan ottelussa.Congratulations to Helena Costa on historic appointmentHelena Costa: Female coach says Clermont are to blame for her exit Diacren debyyttikaudellan Clermont sijoittui Ligue 2:ssa keskikastiin ollen 12:ta. Syyskuussa 2015 Clermont teki Diacren kanssa kesään 2018 ulottuvan jatkosopimuksen.Corinne Diacre prolonge à Clermont Elokuussa 2017 Diacre jätti Clermontin ja siirtyi Ranskan naisten jalkapallomaajoukkueen päävalmentajaksi.Corinne Diacre, nouvelle sélectionneuse de l'équipe de France féminine ==Meriitit== * Naisten Division 2 **Group B:n voitto: 2011, 2013 ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1974 syntyneet Luokka:Elävät henkilöt
Boris Oništšenko

Boris Oništšenko (Борис Григорьевич Онищенко, s. 19. syyskuuta 1937 Berezniaky, Ukraina) on neuvostoliittolainen nykyaikainen viisiottelija ja olympiavoittaja. Siviiliammatiltaan hän oli upseeri. Oništšenko osallistui ensimmäisen kerran olympialaisiin Méxicossa 1968. Tällöin hän oli yksilökilpailussa viides. Hän osallistui myös Neuvostoliiton joukkueessa joukkuekilpailuun, jossa hän voitti olympiahopeaa, kun Unkari voitti olympiakultaa. Münchenissä 1972 Oništšenkon edustama Neuvostoliiton joukkue saavutti olympiakultaa. Hän saavutti samana vuonna yksilökilpailussa hopeaa. Oništšenko osallistui myös Montrealin olympialaisiin 1976. Oništšenko oli yksi kilpailujen ennakkosuosikkeja sekä yksilökilpailussa että edustamansa joukkue joukkuekilpailussa. Joukkuekilpailuissa Ison-Britannian joukkue johti ensimmäisen lajin jälkeen Neuvostoliittoa. Seuraavassa lajissa, miekkailussa, Oništšenko otteli Adrian Parkeria vastaan, jolloin Oništšenko näytti saavan osuman, vaikka ei osunut Parkeriin. Sama tapahtui seuraavan urheilijan Jim Foxin kanssa, joka protestoi voimakkaasti asiaa. Ottelun jälkeen selvisi, että Oništšenko oli käyttänyt miekkaa, jossa oli sähkölaite, joka näytti, että miekkailija oli saanut osuman, vaikka näin ei ollutkaan. Oništšenko hylättiin yksilökilpailussa sekä Neuvostoliiton joukkue hylättiin. Oništšenko sai tapauksesta elinikäisen kilpailukiellon. Oništšenko voitti urallaan myös yksilökilpailun maailmanmestaruuden vuonna 1971 sekä joukkuemaailmanmestaruuden neljästi vuosina 1969, 1971, 1973 ja 1974. Hän voitti myös kolme Neuvostoliiton mestaruutta vuosina 1969, 1970 ja 1976. ==Lähteet== Luokka:Neuvostoliittolaiset nykyaikaiset viisiottelijat Luokka:Neuvostoliittolaiset olympiavoittajat Luokka:Vuonna 1937 syntyneet Luokka:Elävät henkilöt
Tuija Pösö

Tuija Tuulikki Pösö (o.s. Myyrinmaa; 27. maaliskuuta 1941 Helsinki – 10. maaliskuuta 2016 Espoo) oli suomalainen arkkitehti, jonka erikoisalaa olivat koulukiinteistöt. ==Koulutus ja ura== Pösö kirjoitti ylioppilaaksi Lauttasaaren yhteiskoulussa 1960 ja valmistui arkkitehdiksi Teknillisen korkeakoulun arkkitehtiosastolta 1967. Hän hakeutui arkkitehtuurin pariin isänsä, Kouluhallituksen yliarkkitehti V. J. Myyrinmaan innostamana. Työuransa Tuija Pösö aloitti piirtäjänä Arkkitehtitoimisto Veikko Malmiossa 1962–1963 ja toimi sen jälkeen suunnittelijana Arkkitehtitoimisto Timo ja Tuomo Suomalaisen palveluksessa 1964–1966. Arkkitehdiksi valmistumisensa jälkeen hän työskenteli aluksi arkkitehtina Arkkitehtitoimisto Olli Parviaisen palveluksessa 1967–1970 ja sitten omassa toimistossaan eli Arkkitehtitoimisto Tuija Pösö Ky:n johtajana 1970–1977. Tällä vuosikymmenellä valmistui useita toimiston suunnittelemia kouluja, kirjastoja ja uimahalleja. Lopun työurastaan Pösö toimi Helsingin kaupungin palveluksessa, ensin Helsingin kaupungin rakennusviraston arkkitehtina 1977–1978 ja sitten kaupungin opetusvirastossa aluksi kiinteistöpäällikkönä ja myöhemmin perusparannushankkeiden johtavana arkkitehtina. Opetusvirastossa hän aloitti 1978 ja lopetti 2004, jolloin jäi eläkkeelle. Hän loi tänä aikana kiinteistötoimiston huolehtimaan kaupungin koulujen kiinteistöistä ja laadukkaasta kouluympäristöstä. Tuija Pösön vapaa- ajan intohimona oli purjehdus, Lappi ja kuvanveisto. ==Suunnittelutöitä== * Muuramen peruskoulu, uimahalli ja kirjasto * Riihikallion peruskoulun saneeraus ja lisärakennus Tuusulassa * Elimäen yhteiskoulun saneeraus ja lisärakennus * Jakomäen yhteiskoulu ja uimahalli Helsingissä ==Lähteet== Luokka:Suomalaiset arkkitehdit Luokka:Vuonna 1941 syntyneet Luokka:Vuonna 2016 kuolleet
Ngawan tiibetiläisten ja qiangien autonominen prefektuuri

Ngawa, virallisesti Ngawan tiibetiläisten ja qiangien autonominen prefektuuri (, Ngawa Poirig Qangrig Ranggyong Kü; qiang.: Ggabba Shbea Rrmea nyujugvez zhou; ), tunnetaan myös nimenä Aba pinyinin mukaan, on tiibetiläisille ja qiangeille varattu autonominen prefektuuri Kiinan Sichuanin maakunnan pohjoisosassa. Prefektuurin pinta-ala on 84 242 neliökilometriä ja väkiluku 898 708 (vuonna 2010). Prefektuurin päähallintopaikka on Barkam, jonka keskusta sijaitsee linnuntietä noin 230 kilometriä maakunnan pääkaupunki Chengdusta luoteeseen. == Hallinnollinen jako == Piirikuntatasolla autonominen prefektuuri jaetaan yhteen piirikuntatason kaupunkiin ja 12 piirikuntaan. Ngawan hallinnollinen jako piirikuntatasolla # Nimi Kiinaksi Pinyin Tiibetiksi Wylie Qiangiksi 1 Barkam (kaupunki) 马尔康市 Mǎ'ěrkāng Shì འབར་ཁམས་གྲོང་ཁྱེར། 'bar khams grong khyer Muerkvua shi 2 Wenchuan 汶川县 Wènchuān Xiàn ལུང་དགུ་རྫོང་། / ཁྲི་ཚང་རྫོང་། lung dgu rdzong / khri tshang rdzong 3 Lin piirikunta tai Lixian 理县 Lǐ Xiàn བཀྲ་ཤིས་གླིང་། bkra shis gling pauɕuq 4 Maon piirikunta tai Maoxian 茂县 Mào Xiàn མའོ་ཝུན། ma'o wun ʂqini 5 Songpan 松潘县 Sōngpān Xiàn ཟུང་ཆུ་རྫོང་། zung chu rdzong 6 Jiuzhaigou 九寨沟县 Jiǔzhàigōu Xiàn གཟི་རྩ་སྡེ་དགུ་རྫོང་། gzi rtsa sde dgu rdzong 7 Jinchuan 金川县 Jīnchuān Xiàn ཆུ་ཆེན་རྫོང་། chu chen rdzong 8 Xiaojin 小金县 Xiǎojīn Xiàn བཙན་ལྷ་རྫོང་། btsan lha rdzong 9 Heishui 黑水县 Hēishuǐ Xiàn ཁྲོ་ཆུ་རྫོང་། khro chu rdzong khǝtʂǝp 10 Zamtang 壤塘县 Rǎngtáng Xiàn འཛམ་ཐང་རྫོང་། 'dzam thang rdzong 11 Ngawan piirikunta 阿坝县 Ābà Xiàn རྔ་བ་རྫོང་། rnga ba rdzong Ggabba 12 Zoigê 若尔盖县 Ruò'ěrgài Xiàn མཛོད་དགེ་རྫོང་། mdzod dge rdzong 13 Hongyuan 红原县 Hóngyuán Xiàn རྐ་ཁོག་རྫོང་། / ཁྱུང་མཆུ་རྫོང་། rka khog rdzong / khyung mchu rdzong == Galleria == Kuva:Maerkang City.jpg | Kaupunkimaisemaa Barkamissa. Kuva:Jiuzhai-Huanglong Airport - panoramio - Colin W.jpg | Jiuzhai Huanglongin lentoasema. Kuva:九寨沟.jpg | Jiuzhaigoun luonnonsuojelualue. Kuva:Panda3.jpg | Jättiäispandoja Wolongin kansallisella luonnonsuojelualueella. == Lähteet == == Aiheesta muualla == * Travelchinaguide.com: Aba Travel Guide Luokka:Sichuanin prefektuurit Luokka:Kiinan autonomiset prefektuurit Luokka:Tiibetiläiset Luokka:Qiangit
Nykyaikaisen viisiottelun maailmanmestaruuskilpailut

Nykyaikaisen viisiottelun maailmanmestaruuskilpailut on vuosittain järjestettävä kansainvälinen nykyaikaisen viisiottelun kilpailu. Kilpailujen järjestämisestä vastaa kansainvälinen nykyaikaisen viisiottelunliitto (UIPM). Ensimmäiset kilpailut järjestettiin vuonna 1949 Tukholmassa. Naiset saivat omat maailmanmestaruuskilpailut vuonna 1981. Vuodesta 1997 miesten ja naisten kilpailut on järjestetty samanaikaisesti. ==Kilpailut== Vuosi Miesten kisakaupunki Naisten kisakaupunki 1949 Tukholma 1950 Bern 1951 Helsingborg 1953 Santo Domingo 1954 Budapest 1955 Zürich 1957 Tukholma 1958 Aldershot 1959 Hershey 1961 Moskova 1962 México 1963 Magglingen 1965 Leipzig 1966 Melbourne 1967 Jönköping 1969 Budapest 1970 Warendorf 1971 San Antonio 1973 Lontoo 1974 Moskova 1975 México 1977 San Antonio 1978 Jönköping 1979 Budapest 1981 Zielona Góra Lontoo 1982 Rooma Compiègne 1983 Warendorf Göteborg 1984 Kööpenhamina 1985 Melbourne Montreal 1986 Montecatini Terme Montecatini Terme 1987 Moulins Bensheim 1988 Varsova 1989 Budapest Wiener Neustadt 1990 Lahti Linköping 1991 San Antonio Sydney 1992 Winterthur Budapest 1993 Darmstadt 1994 Sheffield 1995 Basel 1996 Rooma Siena Yhteiset kilpailut Vuosi Kisakaupunki 1997 Sofia 1998 México 1999 Budapest 2000 Pesaro 2001 Millfield 2002 San Francisco 2003 Pesaro 2004 Moskova 2005 Varsova 2006 Guatemala 2007 Berliini 2008 Budapest 2009 Lontoo 2010 Chengdu 2011 Moskova 2012 Rooma 2013 Kaoshiung 2014 Varsova 2015 Berliini 2016 Moskova ==Lähteet== *
Heather Fell

Heather Fell (s. 3. maaliskuuta 1983 Tavistock) on isobritannialainen nykyaikainen viisiottelija. Fell saavutti Pekingin olympialaisissa 2008 hopeaa yksilökilpailuissa. Hänellä on yksi maailmanmestaruus vuodelta 2012 joukkuekilpailuista sekä neljä maailmanmestaruushopeaa. Fell on ammatiltaan uinnin opettaja ja fysioterapeutti. ==Lähteet== Luokka:Brittiläiset nykyaikaiset viisiottelijat Luokka:Brittiläiset olympiamitalistit Luokka:Vuonna 1983 syntyneet Luokka:Elävät henkilöt
Viktorija Terešuk

Viktorija Terešuk (s. 18. helmikuuta 1982 Luhansk) on ukrainalainen nykyaikainen viisiottelija. Terešuk sijoittui Pekingin olympialaisissa 2008 yksilökilpailuissa alun perin kolmanneksi, mutta menetti mitalinsa vuonna 2017, kun hän jäi kiinni dopingin käytöstä Pekingissä antamansa dopingnäytteen uusintatutkimuksessa. Terešuk on saavuttanut kolme maailmanmestaruutta, kaksi MM-hopeaa ja kaksi MM-pronssia. ==Lähteet== Luokka:Ukrainalaiset nykyaikaiset viisiottelijat Luokka:Vuonna 1982 syntyneet Luokka:Elävät henkilöt
Pesäpallon suomensarja 1981

Pesäpallon suomensarja pelattiin 37. kerran kaudella 1981. Sarja pelattiin kolmessa lohkossa kaksinkertaisena sarjana. Lohkovoittajat Imatran Pallo- Veikot 2, Sotkamon Jymy ja Ulvilan Pesä-Veikot nousivat ykkössarjaan kaudeksi 1982. Lohkojen kolme viimeistä putosi suoraan maakuntasarjaan. Kausi oli ensimmäinen, jolloin suomensarja oli kolmanneksi korkein sarjataso pesäpallossa. ==Suomensarja== ===Itälohko=== Joukkue O V T H Juoksut Pisteet Imatran Pallo-Veikot 2 18 12 3 3 137–90 27 Tohmajärven Urheilijat 18 12 2 4 155–91 26 Saaren Urheilijat 18 11 1 6 184–139 23 Ilomantsin Urheilijat 18 10 2 6 159–111 22 Haminan Palloilijat 2 18 10 1 7 158–113 21 Karjalan Maila 18 9 1 8 122–106 19 Porvoon Kumuri 18 9 0 9 149–157 18 Kouvolan Pallonlyöjät 2 18 7 1 10 135–179 15 Heinolan Maila-Pojat 18 4 1 13 136–175 9 Outokummun Partio 18 0 0 18 70–244 0 ===Länsilohko=== Joukkue O V T H Juoksut Pisteet Sotkamon Jymy 18 15 1 2 201–63 31 Halsuan Toivo 18 13 2 3 203–80 28 Kempeleen Kiri 18 10 2 6 136–152 22 Muhoksen Pallo-Salamat 18 10 1 7 186–126 21 Ylivieskan Kuula 18 9 2 7 118–100 20 Vetelin Urheilijat 18 7 2 9 143–157 16 Kajaanin Pallokerho 18 6 4 8 129–132 16 Alajärven Ankkurit 2 18 7 0 11 152–182 14 Lapin Lukko, Rovaniemi 18 3 0 15 82–226 6 Tyrnävän Tempaus 18 3 0 15 76–208 6 ===Etelälohko=== Joukkue O V T H Juoksut Pisteet Ulvilan Pesä- Veikot 18 14 2 2 199–85 30 Ilkan Pallo, Ilmajoki 18 11 1 6 153–128 23 Jokioisten Koetus 18 11 0 7 168–109 22 Kankaanpään Maila 2 18 10 1 7 164–127 21 Helsinki-Pesis 18 9 2 7 158–130 20 Vähänkyrön Viesti 18 9 2 7 133–128 20 Lammin Luja 18 9 1 8 184–129 19 Seinäjoen Maila-Jussit 2 18 8 1 9 109–125 17 Mynämäen Vesa 18 2 2 14 65–198 6 Ulasoorin Karhut 18 1 0 17 107–281 2 ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1981 pesäpallo
Garzên tiibetiläisten autonominen prefektuuri

Garzê, virallisesti Garzên tiibetiläisten autonominen prefektuuri (, Garzê Poirig Ranggyong Kü; ), tunnetaan myös nimenä Ganzi pinyinin mukaan, on tiibetiläisille varattu autonominen prefektuuri Kiinan Sichuanin maakunnan länsiosassa. Prefektuurin pinta-ala on 152 629 neliökilometriä ja väkiluku 1,09 miljoonaa (vuonna 2010). Prefektuurin päähallintopaikka on Kangding, jonka keskusta sijaitsee linnuntietä noin 215 kilometriä maakunnan pääkaupunki Chengdusta länsilounaaseen. == Hallinnollinen jako == Piirikuntatasolla autonominen prefektuuri jaetaan yhteen piirikuntatason kaupunkiin ja 17 piirikuntaan. Garzên hallinnollinen jako piirikuntatasolla # Nimi Kiinan merkit Pinyin Tiibetiksi Wylie 1 Kangding (kaupunki) 康定市 Kāngdìng Shì དར་མདོ་གྲོང་ཁྱེར། dar mdo grong khyer 2 Luding 泸定县 Lúdìng Xiàn ལྕགས་ཟམ་རྫོང་། lcags zam rdzong 3 Danba 丹巴县 Dānbā Xiàn རོང་བྲག་རྫོང་། rong brag rdzong 4 Jiulong 九龙县 Jiǔlóng Xiàn བརྒྱད་ཟིལ་རྫོང་། brgyad zil rdzong 5 Yajing 雅江县 Yǎjiāng Xiàn ཉག་ཆུ་རྫོང་། nyag chu rdzong 6 Dawu 道孚县 Dàofú Xiàn རྟའུ་རྫོང་། rta'u rdzong 7 Luhuo 炉霍县 Lúhuò Xiàn བྲག་འགོ་རྫོང་། brag 'go rdzong 8 Garzên piirikunta 甘孜县 Gānzī Xiàn དཀར་མཛེས་རྫོང་། dkar mdzes rdzong 9 Xinlong 新龙县 Xīnlóng Xiàn ཉག་རོང་རྫོང་། nyag rong rdzong 10 Dêgê 德格县 Dégé Xiàn སྡེ་དགེ་རྫོང་། sde dge rdzong 11 Baiyü 白玉县 Báiyù Xiàn དཔལ་ཡུལ་རྫོང་། dpal yul rdzong 12 Sêrxü 石渠县 Shíqú Xiàn སེར་ཤུལ་རྫོང་། ser shul rdzong 13 Sêrtar 色达县 Sèdá Xiàn གསེར་རྟ་རྫོང་། gser rta rdzong 14 Litang 理塘县 Lǐtáng Xiàn ལི་ཐང་རྫོང་། li thang rdzong 15 Batang 巴塘县 Bātáng Xiàn འབའ་ཐང་རྫོང་། 'ba' thang rdzong 16 Xiangcheng 乡城县 Xiāngchéng Xiàn ཕྱག་ཕྲེང་རྫོང་། phyag phreng rdzong 17 Daocheng 稻城县 Dàochéng Xiàn འདབ་པ་རྫོང་། 'dab pa rdzong 18 Dêrong 得荣县 Déróng Xiàn སྡེ་རོང་རྫོང་། sde rong rdzong == Galleria == Kuva:Kangding Centre.jpg | Kangdingin keskustaa. Kuva:Kangding-c02-f.jpg | Kaupunkimaisemaa Kangdingissa. Kuva:四川甘孜州木雅金塔3.JPG | Muya-kultapagodi Kangdingissa. Kuva:Kangding-monasterio-nanwu-c01-f.jpg | Nanwu si -luostari Kangdingissa. Kuva:云南，月亮湾.jpg | Mutka Jinshajoella Dêrongin piirikunnassa Sichuanin ja Yunanin rajalla. == Lähteet == == Aiheesta muualla == * Travelchinaguide.com: Garze (Ganzi) Travel Guide Luokka:Sichuanin prefektuurit Luokka:Kiinan autonomiset prefektuurit Luokka:Tiibetiläiset
Nykyaikaisen viisiottelun maailmanmestaruuskilpailut 2015

Nykyaikaisen viisiottelun maailmanmestaruuskilpailut 2015 olivat järjestyksessään 59. nykyaikaisen viisiottelun maailmanmestaruuskilpailut. Ne järjestettiin Berliinissä Saksassa 29. kesäkuuta – 5. heinäkuuta 2015. Menestynein maa oli isäntämaa Saksa, joka voitti kaksi kultaa. Sarjoja oli yhteensä 7: miehille ja naisille oli yksilö-, joukkue- ja viestikilpailut sekä sekaviesti. MM-kilpailut olivat samalla osa vuoden 2016 olympialaisten karsintoja. ==Mitalistit== ===Miehet=== Laji Kultaa Hopeaa Pronssia Yksilö Pavlo Tymoštšenko Aleksander Lesun Andriy Fedechko Joukkue Lee Woo-jin Jun Woong-tae Jung Jin-hwa Maksim Kustov Aleksander Lesun Ilia Frolov Michal Gralewski Jaroslaw Swiderski Sebastian Stasiak Viesti Marvin Faly Dogue Alexander Nobis Alexander Kukarin Kirill Belyakov Szymon Staskiewicz Jaroslaw Swiderski ===Naiset=== Laji Kultaa Hopeaa Pronssia Yksilö Lena Schöneborn Chen Qian Yane Marques Joukkue Anna Maliszewska Aleksandra Skarzynska Oktawia Nowacka Annika Schleu Lena Schöneborn Janine Kohlmann Sarolta Kovacs Zsofia Foldhazi Tamara Alekszejev Viesti Chen Qian Liang Wanxia Lina Batuleviciute Ieva Serapinaite Aleksandra Skarzynska Oktawia Nowacka ===Seka=== Laji Kultaa Hopeaa Pronssia Viesti Jan Kuf Natalie Dianova Anna Burjak Maksim Kustov Nathan Schrimsher Margaux Isaksen ==Lähteet== 2015 Luokka:Berliinin urheilu
Pavlo Tymoštšenko

Pavlo Jurijovytš Tymoštšenko (, s. 13. lokakuuta 1986 Kiova, Ukrainan SNT) on ukrainalainen nykyaikaisen viisiottelun maailmanmestari ja Euroopan-mestari. 190 senttimetriä pitkä ja 75 kilogrammaa painava Tymoštšenko edustaa Dynamo Kiovaa.http://www.pentathlon.org/athletes/athlete- bio/?id=938http://www.sports-reference.com/olympics/athletes/ty/pavlo- tymoshchenko-1.html Tymoštšenko on osallistunut vuosien 2008, 2012 ja 2016 kesäolympialaisiin. Vuonna 2016 hän saavutti Rio de Janeirossa hopeaa ja sijoittui Pekingissä 2008 seitsemänneksi. Tymoštšenko saavutti kultaa vuoden 2015 MM-kilpailuiden henkilökohtaisesta kilpailusta. Hänellä on lisäksi kaksi MM-hopeaa ja kaksi -pronssia. EM-kilpailuista Tymoštšenkolla on yksi kulta ja yksi pronssi. == Lähteet == Luokka:Ukrainalaiset nykyaikaiset viisiottelijat Luokka:Ukrainalaiset olympiamitalistit Luokka:Vuonna 1986 syntyneet Luokka:Elävät henkilöt
Fenyyliglysiini

Fenyyliglysiini eli 2-fenyyliglysiini (C8H9NO2) on aromaattisiin aminohappoihin kuuluva orgaaninen yhdiste. Yhdiste kuuluu keinotekoisiin aminohappoihin eikä sitä esiinny luonnossa. Fenyyliglysiiniä käytetään valmistettaessa lääkkeitä, erityisesti antibiootteja. ==Ominaisuudet== Huoneenlämpötilassa fenyyliglysiini on värittömiä kiteitä. Yhdiste liukenee veteen ja emäsliuoksiin sekä hieman moniin orgaanisiin liuottimiin. Kuumennettaessa fenyyliglysiiniä se sublimoituu helposti 255 °C:n lämpötilassa ennen sulamispistettään. Fenyyliglysiini on kiraalinen optisesti aktiivinen yhdiste. ==Valmistus ja käyttö== Fenyyliglysiiniä voidaan valmistaa usealla tavalla ja puhtaiden enantiomeerien tuottamiseen käytetään usein bioteknisiä entsymaattisia menetelmiä. Raseemista fenyyliglysiiniä voidaan valmistaa niin sanotulla Streckerin aminohapposynteesillä bentsaldehydistä ammoniakista ja vetysyanidista tai natriumsyanidista ja hydrolysoimalla muodostuva aminofenyyliasetonitriili happamissa olosuhteissa. Toinen tapa on fenyylietikkahapon bromaus 2-bromifenyylietikkahapoksi N-bromibutaani-imidin avulla ja käsittelemällä muodostunut happo ammoniakin vesiliuoksella. : :475px Puhtaiden enantiomeerien valmistukseen käytetään entsyymejä. Entsymaattisesti D-fenyyliglysiiniä voidaan valmistaa fenyylihydantoiinista hydantoinaasin katalysoimanaKazumi Araki & Toshitsugu Ozeki: Amino Acids, Kirk-Othmer Encyclopedia of Chemical Technology, John Wiley & Sons, New York, 2003. Viitattu 25.4.2016. L-fenyyliglysiiniä tuotetaan mantelihaposta, joka hapetetaan entsymaattisesti fenyyliglyoksyylihapoksi. Tästä muodostuu L-fenyyliglysiiniä L-aminohappodeaminaasin katalysoimana.Fabricio R. Bisogno, Iván Lavandera & Vicente Gotor: Biocatalytic Concurrent Processes, Kirk-Othmer Encyclopedia of Chemical Technology, John Wiley & Sons, New York, 2011. Viitattu 25.4.2016 Fenyyliglysiiniä käytetään useiden antibioottien valmistukseen. Tällaisia ovat muun ampisilliini, kefakloori, kefaleksiini, kefradiini, episilliini ja hetasilliini. ==Lähteet== Luokka:Aminohapot
Viktor Lönnbohm

Viktor Gabriel Valfrid Lönnbohm (15. syyskuuta 1864 Paltamo – 6. elokuuta 1899 Käkisalmi) oli suomalainen rakennusmestari, joka oli yksi lyhytaikaiseksi jääneen wrightiläisen työväenliikkeen aktiiveja. Hänet tunnetaan myös runoilija Eino Leinon veljenä. == Elämä == Lönnbohm kävi Oulussa viisi vuotta kansakoulua ja toimi myöhemmin isänsä maanmittari Anders Lönnbohmin oppipoikana. Vuonna 1887 metsästystä harrastanut Lönnbohm suomensi Onni Wetterhoffin muistelmateoksen Saloilta ja vesiltä nimimerkillä ”Koura”. Isänsä kuoltua vuonna 1890 hän muutti Helsinkiin ja valmistui rakennusmestariksi teollisuuskoulusta. Lönnbohm oli Helsingin työväenyhdistyksen jäsen ja aktiivisesti mukana porvarillisessa wrightiläisessä työväenliikkeessä. Vuonna 1891 perustettiin Lönnbohmin aloitteesta Helsingin Työväen Sekakuoro, jonka johtajaksi tuli säveltäjä Oskar Merikanto. Hän ajautui pian taloudellisiin vaikeuksiin takaamalla ystäviensä lainoja ja kärsi myös mielenterveysongelmista. Vuonna 1895 Lönnbohm palasi synnyinkotiinsa Hövelöön, josta hänet pian siirrettiin viimeisiksi vuosikseen Käkisalmen mielisairaalaan. == Lähteet == Luokka:Suomalaiset rakennusmestarit Luokka:Vuonna 1864 syntyneet Luokka:Vuonna 1899 kuolleet
Sananda Maitreya

Sananda Francesco Maitreya (s. Terence Trent Howard, 15. maaliskuuta 1962 New York, Yhdysvallat), 2000-luvun alkuun saakka taiteilijanimeltään Terence Trent D’Arby, on yhdysvaltalainen laulaja-lauluntekijä. Hän saavutti 1980-luvun lopulla menestystä soul-tyylisellä esikoisalbumillaan Introducing the Hardline According to Terence Trent D’Arby (1987). ==Varhainen elämä== Terence Trent Howard syntyi 15. maaliskuuta 1962 Manhattanilla New Yorkissa. Hänen sukunimekseen tuli D’Arby kun hänen äitinsä meni uudelleen naimisiin. D’Arby palveli Yhdysvaltain armeijassa Frankfurtissa, Länsi-Saksassa vuosina 1980–1983. Hän liittyi vuonna 1980 yhtyeeseen nimeltä Touch. Yhtye julkaisi albumin Love On Time vuonna 1984, ja D’Arby lauloi siinä vakituisesti vuoteen 1986. Hän liittyi vuonna 1986 Lontoossa soul- ja funkyhtye The Bojangelsiin. Hän teki levytyssopimuksen samana vuonna ja pääsi New Musical Express -lehden kanteen otsikolla "Popin uusi prinssi". ==Levytysura== D’Arbyn ensimmäinen albumi Introducing The Hardline According To Terence Trent D'Arby julkaistiin 1987. Albumi nousi listaykköseksi, ja myös sen singlet "If You Let Me Stay", "Wishing Well" ja "Sign Your Name" nousivat top-10:een. Tyyliltään D'Arbyn esikoisalbumi oli soulia, rockia, popia ja R&B;:tä. Se toi mieleen Princen mutta oli karheampaa ja maanläheisempää. D’Arby nimettiin parhaan uuden artistin Grammy-palkintoehdokkaaksi 1988. D'Arbyn seuraavat albumit Neither Fish nor Flesh (1989), Symphony or Damn (1993) ja TTD's Vibrator (1995) eivät nousseet esikoisalbumin kaltaisiksi menestyksiksi. Vuonna 1999 D'Arby esiintyi Sydneyssä INXS-yhtyeen solistina ja televiosiosarjassa Shake, Rattle and Roll laulaja Jackie Wilsonin roolissa. D’Arby julkaisi seuraavan albuminsa Wildcard vuonna 2001 ensin itsenäisesti ja seuraavana vuonna uudelleen. Hän vaihtoi viralliseksi nimekseen Sananda Maitreya ja julisti Terence Trent D’Arbyn kuolleeksi. Hän muutti vakituisesti Milanoon 2002 ja meni naimisiin italialaisen arkkitehdin Francesa Franconen kanssa. Hän jatkoi musiikin tekemistä ja julkaisi sitä lähinnä oman www-sivustonsa kautta, joskus myös CD- muodossa. Tyylillisesti ja vaikutteiltaan Maitreyan 2000-luvulla julkaisema musiikki on ollut monipuolista. ==Diskografia== * Introducing the Hardline According to Terence Trent D’Arby (1987) * Neither Fish Nor Flesh (1989) * Symphony or Damn (1993) * TTD’s Vibrator (1995) * Wildcard (2001) * Angels and Vampires, Volume 1 (2005) * Angels and Vampires, Volume 2 (2006) * Nigor Mortis (2009) * The Sphinx (2011) * Return to Zooathalon (2013) ==Lähteet== Luokka:Vuonna 1962 syntyneet Luokka:Elävät henkilöt Luokka:Yhdysvaltalaiset funklaulajat Luokka:Yhdysvaltalaiset laulaja-lauluntekijät
Kangding

Kangding, tai Dartsedo, (, Tardo Chongkyêr; ) on piirikuntatason kaupunki Kiinan Sichuanin maakunnassa. Se on Garzên tiibetiläisten autonomisen prefektuurin päähallintopaikka. Kaupungin pinta-ala on 11 632 neliökilometriä ja väkiluku 130 142 (vuonna 2010). Kaupungin keskusta sijaitsee linnuntietä noin 215 kilometriä maakunnan pääkaupunki Chengdusta länsilounaaseen. Kangding Qingge (Kangdingin rakkauslaulu) on perinteinen kansanmusiikki Kangdingista, joka on tullut tunnetuksi kautta maan. == Hallinnollinen jako == Kangdingin kaupunki jakautuu kuuteen suurkuntaan ja 15 maalaiskuntaan. Kaupungin hallintokeskus sijaitsee Luchengin suurkunnassa. == Galleria == Kuva:Kangding Centre.jpg | Kangdingin keskustaa. Kuva:River_of_Development.jpg | Kaupunkimaisemaa Kangdingissa. Kuva:四川甘孜州木雅金塔3.JPG | Muya-kultapagodi Kangdingissa. Kuva:Kangding-monasterio-nanwu-c01-f.jpg | Nanwu si -luostari Kangdingissa. == Lähteet == == Aiheesta muualla == * The Land of Snows: Kangding Luokka:Sichuanin kaupungit Luokka:Kiinan piirikuntatason alueet
Barkam

Barkam (, 'bar khams grong khyer; qiang.: Muerkvua shi; ) on piirikuntatason kaupunki Kiinan Sichuanin maakunnassa. Se on Ngawan (Aban) autonomisen prefektuurin päähallintopaikka. Kaupungin pinta-ala on 6 639 neliökilometriä ja väkiluku 58 437 (vuonna 2010). Kaupungin keskusta sijaitsee linnuntietä noin 230 kilometriä maakunnan pääkaupunki Chengdusta luoteeseen. == Hallinnollinen jako == Barkamin kaupunki jakautuu kolmeen suurkuntaan ja 11 maalaiskuntaan. Kaupungin hallintokeskus sijaitsee Barkamin suurkunnassa. == Väestö == Vuoden 2012 lopussa Barkamissa asui 59 600 henkilöä, josta 55 388 henkilöllä on kotikunta Barkamissa. Näistä henkilöistä oli 42 877 tiibetiläistä (77,4%), 10 019 han-kiinalaista (18,1%), 1 644 qiangia (3,0%), ja 662 hui-kiinalaista (1,2%). == Galleria == Kuva:Maerkang City.jpg | Kaupunkimaisemaa. Kuva:Mengbi Mountain in Barkam 01 2014-09.JPG | Mengbivuori Barkamissa (korkeus: 4114 metriä). Kuva:Mengbi Mountain in Barkam 02 2014-09.JPG | Laaksomaisemaa Mengbivuorella. == Lähteet == == Aiheesta muualla == Luokka:Sichuanin kaupungit Luokka:Kiinan piirikuntatason alueet
Tomi Pohjalainen

Tomi Pohjalainen on suomalainen futsal-pelaaja. Hän on pelipaikaltaan maalivahti. Kaudella 2015–2016 Pohjalainen voitti Sm-pronssia Someron Voiman http://someronvoima.sporttisaitti.com/tapahtumat/siirretyt-sivut/sovo- futsal/?x288468=330978 joukkueessa. Saavutus oli SoVo:n historian ensimmäisen Sm-tasollahttp://www.palloliitto.fi/uutiset/futsal/ilves-tasoitti- finaalisarjan-sovo-pronssille . Kaudella 2014–2015 Pohjalainen edusti espoolaista Golden Futsal Teamia. Joukkue sijoittui Futsal-liiga:ssa neljänneksi. ==Lähteet== Luokka:Suomalaiset futsalpelaajat Luokka:Elävät henkilöt Luokka:Syntymävuosi puuttuu
Verta, hikeä ja T-paitoja

Verta, hikeä ja T-paitoja (Blood, Sweat and T-shirts) on brittiläinen dokumenttisarja. Sarjassa kuusi brittinuorta matkustavat Intiaan katsomaan, kuinka heidän muotivaatteensa tehdään. Tutustuessaan maan vaateteollisuuteen he vierailevat muun muassa hikipajoissa ja puuvillapelloilla. Sarjaa tehtiin neljä jaksoa, jotka esitettiin Britanniassa vuonna 2008. Suomessa dokumenttisarjan ensimmäinen jakso esitettiin Yle TV2:lla 13. tammikuuta 2010. Sarja sai jatkoa vuonna 2009 esitetystä dokumentista Verta, hikeä ja noutoruokaa, jossa nuoret vietiin Kaakkois-Aasiaan, josta länsimaissa myytävien noutoruokien ainekset ovat usein kotoisin. Vuonna 2010 esitettiin Verta, hikeä ja luksusta, jossa selvitettiin, mistä länsimaiden kalliit trendituotteet ovat peräisin. Yksi dokumenteissa esiintyneistä nuorista, Stacey Dooley, alkoi myöhemmin tekemään omia dokumenttejaan BBC:lle. == Suomalainen versio == Sarjasta julkaistiin suomalainen versio Yle Areenassa maaliskuussa 2020. Ohjelmassa Maiju Voutilainen, Sandra Hagelstam, Joona Puhakka ja Veikko Seppälä matkustivat Myanmariin tutustumaan paikalliseen vaateteollisuuteen. Ohjelmaa juonsi Susani Mahadura. Ohjelma voitti toukokuussa 2021 parhaan seurantarealityohjelman Kultaisen Venlan. Sarjan käsikirjoittaja Sirpa Leskelä palkittiin vuoden viihde ja events käsikirjoittajana. Niin ikään Verta, hikeä ja luksusta -ohjelmasta on tehty suomalainen versio, joka julkaistiin Yle Areenaan 16.1.2023 ja nähdään Yle TV2:lla 19.1.2023 alkaen. Ohjelmaa juontaa Rosa Kettumäki. Ohjelmassa neljä sosiaalisen median vaikuttajaa matkustaa Kettumäen kanssa Ghanaan, Afrikan länsirannikolle etsimään vastauksia siihen, mitä tapahtuu luksuksen alkutuotannossa. Nämä neljä some-vaikuttajaa ovat Arttu Mustonen, Joona Hellman, Roosa Rahkonen ja Yousra Chafak. == Lähteet == == Aiheesta muualla == * Luokka:Brittiläiset televisiosarjat Luokka:Dokumenttiohjelmat Luokka:2000-vuosikymmenen televisiosarjat Luokka:BBC:n televisio-ohjelmat
Ole Martin Storlien

Ole Martin Storlien (s. 30. kesäkuuta 1988 Veldre) on norjalainen aktiiviuransa lopettanut yhdistetyn hiihtäjä. Storlien saavutti nuorten MM- kilpailuissa pronssia joukkuekilpailussa sekä Tarvisiossa 2007 että Zakopanessa 2008. Yhdistetyn maailmancupissa hän kilpaili ensimmäisen kerran Vikersundissa maaliskuussa 2009 sijoittuen 21:nneksi. Hänen paras sijoituksensa henkilökohtaisissa kilpailuissa oli 17:s sija Almatyn toisessa kilpailussa helmikuussa 2013. Storlien lopetti uransa kauden 2015–2016 päätteeksi. == Lähteet == == Aiheesta muualla == *Ole Martin Storlienin kotisivut Luokka:Norjalaiset yhdistetyn hiihtäjät Luokka:Vuonna 1988 syntyneet Luokka:Elävät henkilöt
Vilho Pekonen

Antti Vilho Pekonen (5. tammikuuta 1862 Mikkeli – 27. huhtikuuta 1916 Viipuri) oli suomalainen poliisikomisario ja myöhemmin Viipurin poliisimestari. Pekonen oli huonossa maineessa sillä häntä pidettiin ”bobrikoffarina” eli tsaarinvallan yhteistoimintamiehenä.Kaisa Kyläkosken Sukututkijan loppuvuosi- blogi 10.11.2014 : Kansikuvia Vilho Pekosesta == Elämä == Pekosen vanhemmat olivat ajuri Adolf Pekonen ja Anna Haatanen. Hän pääsi ylioppilaaksi Mikkelin lyseosta 1884 ja opiskeli oikeustiedettä Helsingin yliopistossa vuoteen 1894 saakka. Pekonen toimi aluksi vakuutusasiamiehenä ja vuonna 1895 hän meni Helsingin poliisilaitoksen palvelukseen ylimääräiseksi poliisikomisarioksi. Hän toimi sitten 1903–1906 rikoskomisariona Helsingin poliisilaitoksella. Vuonna 1906 hänet erotettiin virasta koska hän oli tehnyt väärennöksiä ja kavaltanut rahaa valtiolta ja Helsingin kaupungilta. Pekonen tuomittiin sitten laskun väärentämisestä vankeuteen ja hän menetti kansalaisluottamuksensa. Pekonen pakeni Suomesta ja siirtyi asumaan Pietariin esiintyen siellä nimellä Andrei Ivanowitsh Golko. Vuonna 1910 Pekonen pääsi kenraalikuvernööri Frans Seynin kaudella uudelleen suosioon, keisari Nikolai II armahti hänet Turun hovioikeuden vuonna 1906 tuomitsemista rangaistuksista ja hän sai Suomen senaatilta 16 000 markkaa korvauksena ansioiden menettämisestä. Tämä herätti kitkeriä kommentteja suomalaisessa lehdistössä ja Pekonen esiintyi muun muassa Tuulispää-pilalehden kansikuvassa. Pekonen nimitettiin vuonna 1912 Viipurin poliisimestariksi ja tätä virkaa hän hoiti kuolemaansa saakka. Hän hoiti muun muassa Viipurin hovioikeuden jäsenten pidätykset vuonna 1912. Poliisimestariksi nimityksestä Tuulispää sai aiheen pilakuvaan Pekosesta : Ennen vankilan asukkaana Katajannokalla - Nyt poliisimestarina Viipurissa.En af "Finlands onda andar" afliden, Vestkusten, Numero 24, 15.06.1916, sivu 3 (California Digital Newspaper Collection)Senaatti – konnien turva, Sosialidemokraatti no 89 11.08.1910 sivu1 (Historiallinen sanomalehtiarkisto) Pekonen kuoli pitkäaikaisen sairauden jälkeen Viipurin sotilassairaalassa 54-vuotiaana huhtikuussa 1916. == Yksityiselämä == Vilho Pekonen oli naimisissa vuodesta 1898 Edla Aurora Nymanin kanssa. == Lähteet == Luokka:Suomalaiset poliisit Luokka:Vuonna 1862 syntyneet Luokka:Vuonna 1916 kuolleet
Unity Tower

Unity Tower (lempinimeltään Szkieletor) on 102,5 metriä korkea vuonna 2019 valmistunut tornitalo Krakovassa, Puolassa. Siitä piti alun perin tulla Puolan kansallisen teknisen järjestön paikallinen pääkonttori (Naczelan Organizacja Techniczna eli NOT) ja sen nimeksi piti tulla NOT Tower. Talon rakennus alkoi vuonna 1975 mutta pysähtyi vuonna 1981 taloudellisten rajoitusten ja Puolaan siihen aikaan voimaan tulleen sotilaslain vuoksi. Valmistus alkoi uudelleen maaliskuussa 2016 ja rakennus avattiin lopulta lokakuussa 2020. Rakennus sijaitsee Mogilskie-liikenneympyrän (Rondo Mogilskie) ja Krakovan taloudellisen yliopiston lähellä. Se on Krakovan toiseksi korkein rakennus K1:n jälkeen lukuun ottamatta antenneja (standardimääritelmä). Koska pitkään keskeneräisenä ollut rakennus muistutti luurankoa, sille annettiin lempinimi Skeletorin, He-Manin arkkivihollisen mukaan, koska sarja oli siihen aikaan suosittu Puolassa. ==Lähteet== == Aiheesta muualla == * Virallinen sivu Luokka:Krakovan rakennukset ja rakennelmat
Bastian Oczipka

Bastian Oczipka (s. 12. tammikuuta 1989 Bergisch Gladbach, Saksa) on saksalainen jalkapalloilija. Pelipaikaltaan hän on vasen laitapuolustaja. Oczipka edustaa 2. Bundesliigassa pelaavaa Arminia Bielefeldiä. Oczipka edusti junioritasolla SV Blau-Weiß Handia (1994–1997), SV Bergisch Gladbach 09:ää (1997–1999) ja Bayer 04 Leverkusenia (1999–2008). Hän nousi Bayer 04 Leverkusenin edustusjoukkueeseen kesällä 2008. Oczipka kuitenkin lainattiin elokuussa 2008 FC Hansa Rostockiin ja puolentoista vuoden lainan jälkeen tammikuussa 2010 FC St. Pauliin, jossa hän pelasi niin ikään puolitoista vuotta. Hän pelasi Hansa Rostockissa 42 ja St. Paulissa 16 2. Bundesliigan ottelua sekä St. Paulissa 20 Bundesliigan ottelua. Oczipka pelasi ensimmäisen Bundesliigan ottelunsa 21. elokuuta 2010 St. Paulin voittaessa vieraissa SC Freiburgin 3–1. Ensimmäisen sarjaottelunsa Leverkusenissa Oczipka pelasi 18. marraskuuta 2011, kun joukkue voitti 1. FC Kaiserslauternin vieraissa 2–0. Yhteensä Oczipka pelasi kaudella 2011–2012 yhdeksän liigaottelua.Bastian Oczipka Soccerway-sivustolla Kesällä 2012 Oczipka siirtyi myös Bundesliigassa pelaavaan Eintracht Frankfurtiin 500 000 euron siirtosummalla. Ensimmäisen pääsarjamaalinsa Oczipka teki 9. toukokuuta 2015, kun Eintracht Frankfurt voitti TSG 1899 Hoffenheimin kotonaan 3–1. Hän pelasi seurassa kaikkiaan 146 liigaottelua, joissa teki kaksi maalia ja antoi 22 maalisyöttöä. Kesällä 2017 hän siirtyi saman sarjan Schalkeen 4,5 miljoonan euron siirtosummalla. Kauden 2019–2020 loppuun mennessä hän on pelannut seurassa 84 bundesliigaottelua, joissa hän on tehnyt yhden maalin ja syöttänyt 12 maalia. Oczipka on edustanut Saksaa alle 19- ja alle 20-vuotiaiden maajoukkuetasolla. Hän pelasi kahdessa ottelussa minuutin kummassakin Saksan voittaessa alle 19-vuotiaiden Euroopan- mestaruuden 2008. == Lähteet == Luokka:Saksalaiset jalkapalloilijat Luokka:Vuonna 1989 syntyneet Luokka:Elävät henkilöt
Karl-August Tiirmaa

250px|thumb|Karl-August Tiirmaa Karl-August Tiirmaa (s. 7. heinäkuuta 1989 Võru) on virolainen yhdistetyn hiihtäjä, joka edustaa Põhjakotkas Otepää -seuraa. Tiirmaa on osallistunut neljiin MM-kilpailuihin: Liberecissä 2009 hän oli mukana joukkuekilpailussa yhdeksänneksi sijoittuneessa Viron joukkueessa, 39:s normaalimäen kilpailussa, 52:s suurmäen kilpailussa ja 55:s yhteislähtökilpailussa; Oslossa 2011 hän oli Viron joukkueen mukana 12:s, suurmäen kilpailussa 40:s ja normaalimäen kilpailussa 44:s; Val di Fiemmessä 2013 hän oli Viron joukkueen mukana 11:s, suurmäen kilpailussa 45:s ja normaalimäen kilpailussa 52:s; Falunissa 2015 hän oli Viron joukkueen mukana kymmenes, suurmäen kilpailussa 46:s ja normaalimäen kilpailussa 36:s. Sotšin olympialaisissa 2014 Tiirmaa sijoittui sekä normaali- että suurmäen kilpailuissa 44:nneksi. Yhdistetyn maailmancupissa Tiirmaa kilpaili ensimmäisen kerran Lago di Teseron joukkuekilpailussa tammikuussa 2007, jossa Viron joukkue oli 13:s. Ensimmäiseen henkilökohtaiseen maailmancupin kilpailuunsa hän osallistui tammikuussa 2010 Oberhofissa saavuttaen siellä sijat 44 ja 49. Ensimmäiset maailmancupin pisteensä Tiirmaa saavutti Tšaikovskissa tammikuussa 2014 oltuaan 19:s. Se on myös toistaiseksi hänen paras sijoituksensa henkilökohtaisissa kilpailuissa. == Lähteet == Luokka:Virolaiset yhdistetyn hiihtäjät Luokka:Vuonna 1989 syntyneet Luokka:Elävät henkilöt
Viktor Pasitšnyk

Viktor Pasitšnyk (s. 2. joulukuuta 1992 Kremenets) on ukrainalainen yhdistetyn hiihtäjä, joka edustaa Kremenets Ski School -seuraa. Pasitšnyk on osallistunut kaksiin MM-kilpailuihin: Val di Fiemmessä 2013 hän oli Ukrainan parisprinttijoukkueessa 14:s, suurmäen kilpailussa 35:s ja normaalimäen kilpailussa 40:s; Falunissa 2015 hän oli Ukrainan parisprinttijoukkueessa 12:s, suurmäen kilpailussa 40:s ja normaalimäen kilpailussa 44:s. Sotšin olympialaisissa 2014 Pasitšnyk sijoittui suurmäen kilpailussa 30:nneksi ja normaalimäen kilpailuissa 42:nneksi. Yhdistetyn maailmancupissa Pasitšnyk kilpaili ensimmäisen kerran Almatyssa helmikuussa 2013 saavuttaen sijat 34 ja 36. Maailmancupin pisteille hän pääsi ensimmäisen kerran Lillehammerin toisessa kilpailussa joulukuussa 2013 oltuaan 25:s. Parhaimmillaan hän on ollut 19:s Tšaikovskissa tammikuussa 2014. == Lähteet == Luokka:Ukrainalaiset yhdistetyn hiihtäjät Luokka:Vuonna 1992 syntyneet Luokka:Elävät henkilöt
Gustaf Hobin

Gustaf Adolf Hobin (23. syyskuuta 1764 Sulva – 22. kesäkuuta 1824 Pietarsaari) oli suomalainen sotilas, kalparitari ja oman aikansa yhteiskuntavaikuttaja. Gustafin isä (Karl Bengt Hobin) oli Pohjanmaan Rykmentin kapteeni. == Sotilasura == Gustaf Hobin aloitti sotilasuransa 18-vuotiaana vuonna 1788 vänrikkinä. Luutnanttina Hobin toimi vuodesta 1790 alkaen ja taisteli sodassa ainakin Porrassalmella, Kilpikoskella ja Parkuinmäessä, jossa hän haavoittui ja joutui vangiksi. Sodan loputtua hänet vapautettiin 1793, jonka jälkeen hänet ylennettiin kapteeniksi ja hänelle myönnettiin Miekkatähdistön ritarikunnan ritarin arvonimi. Sotilasuralla Hobin jatkoi vielä pari vuotta, kunnes jättäytyi maanviljelystöihin Jurvan Tainuskylään omistaen Jurvassa kaksi maatilaa. == Sotilasuran jälkeen == Sotilasuransa jälkeen Gustaf Hobin toimi paitsi tilallisena Jurvassa, myös yhteiskunnallisena vaikuttajana ajaen kotikuntansa asioita. Hän toimi Suomen Talousseuran jäsenenä ja oli ajamassa Jurvan seurakunnan ja sitä myötä kunnan itsenäistymistä, jatkoi Jurvanjärven kuivausta viljelysmaaksi sekä teki aloitteen Jurvan kirkon rakentamisesta. Hobin kuoli vuonna 1824 toimiessaan Pietarsaaren tullinhoitajana, mutta oli aiemmin kertonut halustaan tulla haudatuksi Jurvaan. Jurvan kirkon vieressä on Gustaf Hobinin "kalparitarin hauta" ja muistomerkki. Gustaf ja hänen vaimonsa (Christina Beata, o.s. Böcker 1782-1853) saivat kuusi lasta. Heistä nuorin syntyi Kaskisissa mutta muut Jurvassa. Hobinin molemmat pojat toimivat yrittäjinä ja tilallisina. Vanhempi pojista, Gustaf Gustafsson Hobin, (1811-1871) toimi tilallisena Paimiossa ja oli isänsä tavoin Talousseurassa, toimien notaarina. Christian Gustaffson Hobin toimi apteekkarina Jyväskylässä ja omisti suuren tilan Laukaassa. Vuonna 1860 veljekset halusivat muistaa syntymäkuntaansa ja lahjoittivat Jurvan seurakunnalle 10 tynnyrillistä viljaa hyödynnettäväksi kansakoulun rakentamista varten sekä isänsä haudan hoitamiseen. Luokka:Suomalaiset upseerit Luokka:Vuonna 1764 syntyneet Luokka:Vuonna 1824 kuolleet